
ΔΙΑΧΡΟΝΙΚΟ ΜΟΥΣΕΙΟ ΛΑΡΙΣΑΣ



Λάρισα 8 Ιανουαρίου 2020
ΔΕΛΤΙΟ ΤΥΠΟΥ
Προβολή του ντοκιμαντέρ «Όλυμπος. Η γέννησή του»
στο Διαχρονικό Μουσείο Λάρισας

Την Κυριακή 12 Ιανουαρίου 2020 στις 12 το μεσημέρι θα προβληθεί στο Διαχρονικό Μουσείο Λάρισας το πολυβραβευμένο ντοκιμαντέρ με τίτλο «Όλυμπος. Η γέννησή του». Πρόκειται για το δεύτερο από τα 12 ντοκιμαντέρ της σειράς MT OLYMPUS, παραγωγής της Ellopia Films USA, σχετικά με τον Όλυμπο, την ιστορία, τον πολιτισμό και την ιδαιτερότητά του, το οποίο έχει ήδη αποσπάσει 22 χρυσές διακρίσεις σε παγκόσμια φεστιβάλ Κινηματογράφου. Σήμερα έχουν προβληθεί στις ΗΠΑ τα πέντε ντοκιμαντέρ της σειράς ενώ ολοκληρώνεται το έκτο με τίτλο "My Olympus".
Δημιουργός και σκηνοθέτης της σειράς είναι η διακεκριμένη δημοσιογράφος Αθηνά Κρικέλη, η οποία υπογράφει επίσης την έρευνα και το σενάριο. Συν-σκηνοθεσία Δημήτρης Ζησόπουλος, επιστημονική έρευνα Annie Rassios, μουσική Γιώργος Χατζής, αφήγηση David Washington.
«…Ο Όλυμπος είναι σκυτάλη, είναι ανάγκη συνύπαρξης και ανθρωπιάς, είναι σεβασμός στο βουνό, μια ακόμα ανάσα να ανεβείς λίγο παραπάνω, ένα χέρι στον ώμο για κουράγιο να φτάσεις στην κορυφή σου, να κοιτάξεις ψηλά και να δεις ουρανό γαλανό ελληνικό. Ο άνθρωπος μπορεί να κάνει πολλά και σημαντικά πράγματα ταυτόχρονα. Αρκεί να έχει διάθεση, ήθος, σεμνότητα και όραμα».
Αθηνά Κρικέλη
Την εκδήλωση συνδιοργανώνουν το Διαχρονικό Μουσείο Λάρισας, το Δίκτυο Περαιββία, τα Ναυπηγεία Ρέππος και η Ellopia Films USA.
Μετά την προβολή θα ακολουθήσει ξενάγηση στα αρχαία ευρήματα του Ολύμπου που φιλοξενούνται στο Μουσείο.
Είσοδος ελεύθερη για το κοινό.

